עקיבא ביגמן

עקיבא ביגמן (נולד בכ"ג באב ה'תשמ"ב, 12 באוגוסט 1982) הוא עיתונאי ישראלי. היה ראש דסק התחקירים בערוץ 14, העורך הראשי של אתר "מידה", עיתונאי ועורך מדור הדעות ובעל טור בישראל היום.

קורות חיים

נולד בארצות הברית, אמו ילידת מיניאפוליס. נצר למשפחת אברבנאל, ממגורשי ספרד. עלה עם המשפחה בילדותו, תחילה לקיבוץ שלוחות ולאחר מכן לחיפה, בה גדל. סבא רבא שלו שינה את שם משפחתו מ"בייגל" ל"ביגמן" כדי להיטמע בחברה האמריקאית.

התחנך באמי"ת בחיפה. שירת בצה"ל כמפקד כיתה בחטיבת הראל. בוגר ישיבת הסדר בפתח תקווה (כיום ישיבת אמי"ת אורות שאול בראשות הרב יובל שרלו) ולאחר מכן שימש גם ר"מ באותה ישיבה. 

נשוי לברכי ואב לארבעה ילדים. תושב רתמים שבנגב ומשמש גם דובר המושב.

קריירה עיתונאית 
היה תחקירן במוסף "צדק" של מקור ראשון, כתב לענייני משפטים בעיתון ולאחר מכן ממייסדי אתר הימין "מידה" אותו ערך אז רן ברץ. במשך חמש שנים שימש ככתב באתר, לאחר מכן התקדם לסגן עורך, ולבסוף העורך הראשי. למד במקביל וקיבל תואר שני בהיסטוריה יהודית מאוניברסיטת בר-אילן.

ב-2017 החל לעבוד כעיתונאי ותחקירן, עורך מדור הדעות ובעל טור שבועי ב"ישראל היום".

ביולי 2019 הוציא ביגמן את ספרו הראשון "כיצד הפך נתניהו את ישראל לאימפריה" בהוצאת סלע מאיר.

ביולי 2021 החל לשמש כראש דסק התחקירים בערוץ 14.

ביוני 2023 הודיע בחשבון הטויטר כי הוא עוזב את ערוץ 14 וחוזר לאתר "מידה".

פודקאסט
ביולי 2023 השיק ביגמן פודקאסט בהגשתו בשם "אידיוטים שימושיים".

קישורים חיצוניים 

 ברנז'ה: המינוי הסרוג בישראל היום, באתר סרוגים, 14 ביוני 2017
 המחליף של מוטי גילת ב"ישראל היום": מקורבו של נתניהו - עורך אתר "מידה", וואלה, 14 ביוני 2017
 

ממאמריו (מדגם):
 באתר מידה
 הבלוג של עקיבא ביגמן
 הפודקאסט של עקיבא ביגמן ואיתן אורקיבי
 מאמר על תוכנית סלאם פאיד שכתב יחד עם יגאל דילמוני למועצת יש"ע.

הערות שוליים 

סגל ישראל היום
סגל מידה
סגל מקור ראשון
בעלי טור ישראלים
בוגרי אוניברסיטת בר-אילן
ישראלים ילידי ארצות הברית
סגל עכשיו 14
ישראלים שנולדו ב-1982